เรื่องร้องเรียน: ทางเท้าชำรุด-สกปรก เปลี่ยนจุดทิ้งขยะรอเก็บ แถวทางขึ้นรถไฟฟ้า MRT บางยี่ขัน ฝั่ง ซ. จรัญสนิทวงศ์ 40
การดำเนินการของเจ้าหน้าที่: กรณีเปลี่ยนจุดทิ้งขยะรอเก็บ บริเวณดังกล่าว ฝ่ายรักษาความสะอาดฯ ได้ตรวจสอบแล้ว เดิมได้มีการประชาสัมพันธ์และแจ้งผู้พักอาศัยบริเวณดังกล่าวแล้วให้ย้ายจุดทิ้งไปชิดแนวอาคารของตนเอง แต่ยังไม่เป็นผลยังคงมีการนำขยะมาทิ้งจุดดังกล่าว แต่ฝ่ายรักษาความสะอาดฯ ได้กำชับพนักงานเก็บขนฯจัดเก็บตามรอบเวลาและมีการจัดรถเร่งด่วนเพื่อจัดเก็บขยะที่ทิ้งนอกเวลาเป็นประจำทุกวัน  อย่างไรก็ตามจักชี้แจงทำความเข้าใจกับประชาชนบ้านเรือนที่อยู่บริเวณดังกล่าวเพื่อแก้ไขปัญหาจุดทิ้งขยะ สำหรับทางเท้าสกปรกนั้น ฝ่ายรักษาความสะอาดฯ ได้จัดทำแผนล้างทำความสะอาดทางเท้าเป็นประจำทุกเดือน แต่ไม่สามารถดำเนินการได้บ่อยครั้งในจุดดังกล่าวเนื่องจากต้องหมุนเวียนตามถนนสายหลักในพื้นที่เขต
ความเห็นของผู้แจ้ง: ให้ดาวเพื่อชื่นชมในการใส่ใจการร้องเรียน และกลับมาให้คำตอบ แม้ครั้งนี้จะใช้เวลานานไปหน่อย (2 เดือนกว่า)   แต่สงสัยว่าทำไมเปลี่ยนจุดทิ้งขยะไม่ได้   เมื่อก่อนไม่เคยมีถังขยะใบใหญ่สีฟ้าตั้งอยู่ ก็จะไม่มีการเอาถุงขยะสีดำอื่นๆ มาวางสุมไว้  พอมีคนเอาถังขยะใหญ่มาวาง ก็เลยกลายเป็นที่ทิ้งขยะรวม  และถ้าเข้าฤดูฝน จุดตรงนี้จะสกปรกกว่านี้ และลื่นมาก เพราะมีครบน้ำมันจากร้านขายอาหารอยู่ 2-3 ร้าน ตรงตีนบันไดรถไฟฟ้า อีกทั้งแผ่นปูพื้นที่ชำรุด พอเหยียบลงไป ก็จะมีน้ำฉีดขึ้นมา😫
พื้นที่: แขวงบางบำหรุ เขตบางพลัด กรุงเทพมหานคร